COMISIA PENTRU  ÎNVĂŢĂMÂNT,	


     ŞTIINŢĂ, TINERET ŞI SPORT


                   			                                                                               BUCUREŞTI: 12 februarie 1998


Nr.20/XVIII/9





		Către


			Comisia pentru buget, finanţe şi bănci





				AVIZ


asupra propunerii legislative privind stimularea şi sprijinirea căsătoriilor


Cu adresa nr.369/22 ianuarie 1998, Cabinetul Secretarului General, Comisia pentru învăţământ, ştiinţă, tineret şi sport a fost sesizată pentru a dezbate şi aviza, propunerea legislativă privind stimularea şi sprijinirea căsătoriilor.


În şedinţa din data de 11 februarie 1998, Comisia a examinat propunerea legislativă menţionată mai sus şi cu majoritate de voturi a hotărât să nu acorde aviz favorabil acesteia, din următoarele motive:


1. contravine prevederilor art.20 din Legea Locuinţei nr.114/1996 care stabileşte o unică bancă ce acordă credite subvenţionate;


2. nu este foarte explicită adresabilitatea proiectului legislativ deoarece în art.1 se vorbeşte de cuplu dar fondul art.2, 3, 4, 5 se referă la persoane;


3. lipsa unei exprimări clare în ceea ce priveşte primirea indemnizaţiei (de către cuplu sau de fiecare persoană care constituie cuplul);


4. treptele de atribuire a fondurilor defavorizează familiile cu posibilităţi materiale şi financiare mai mici;


5. proiectul dă prilejul la realizarea unor căsătorii artificiale care pot fi repetate nelimitat, între aceleaşi persoane;


6. nu se stabileşte nici o limită de vârstă, fapt care nu mai motivează esenţa proiectului - creşterea demografică;


7. căsătoria se poate desface din vina ambilor soţi sau fără motivaţie, conform Codului de Procedură Civilă, situaţie pentru care proiectul de lege nu oferă soluţii;


8. elemente discriminatorii şi subiective: efecte descurajante în ceea ce priveşte recăsătoria; termen retroactiv de aplicabilitate a legii;


9. efectul legii poate acţiona şi asupra cuplurilor aflate în prezent în divorţ, situaţie de care pot profita de comun acord partenerii.





       PREŞEDINTE				 SECRETAR


Prof.univ.dr.ing.Anghel Stanciu		Prof.univ.dr.Alexandru Ionescu

